Բայց այս դեպքը ունի լրիվ այլ նախապատմություն և շարունակություն։ Լրագրող Ջան Դյունդարը և իր գործընկերը՝ Էրդեմ Գյուլը (երկուսն էլ թուրքական գլխավոր ընդդիմադիր թերթերից մեկի՝ «Cumhuriyet»-ից են՝ Դյունդարը գլխավոր խմբագիրն է, Գյուլն էլ՝ Անկարայի գլխավոր թղթակիցը) այսօր, հարձակման փորձից մի քանի ժամ անց հենց այդ դատարանի շենքում դատապարտվեցին երկարատև ազատազրկման։ Պատճառը լրագրողների՝ երկու տարի առաջ հրատարակված հոդվածն էր, որում նկարներով ապացուցվում էր, որ երկրի իշխանությունները Ազգային հետախուզական ծառայության (MIT) միջոցով TIR բեռնատարներով զենք-զինամթերք էին ուղարկում Սիրիա՝ տեղի զինյալներին, այդ թվում՝ «Իսլամական պետություն» ահաբեկչական կազմակերպությանը օժանդակելու համար։